রাজন্যা হালদারের বিজেপিতে যোগদান আটকে গেল! নেপথ্যে কী কারণ?

ওয়েবডেস্ক- ২০২৬ এর আগে রাজ্য রাজনীতিতে চাপানউতোর। বিজেপিতে তৃণমূলের যুব নেত্রী রাজন্যা হালদার (Trinamool youth leader Rajnya Halder) ! তৃণমূলের যুব নেত্রী রাজন্যা হালদার এবং তার স্বামীর বিজেপিতে (BJP) যোগদান আটকে গেল! আজ রাজ্য সভাপতি শমীক ভট্টাচার্যের (State President Shamik Bhattacharya) আপত্তিতে আজ তাদের বিজেপিতে যোগদান করা হল না।

শমীক জানিয়েছে , তিনি কলকাতায় ফিরে এ ব্যাপারে সিদ্ধান্ত নেবেন। অতএব রাজন্যার বিজেপিতে যোগদান দোলাচলে!

উল্লেখ্য, কসবা ল কলেজে ঘটনার পর পরই রাজন্যার বক্তব্য বিতর্কের জন্ম দেয়। তার অভিযোগ ছিল তাঁকে নিয়ে সোশ্যাল মিডিয়ায় কুরুচিকর পোস্ট করা হয়েছে। রাজন্যার দাবি ছিল, যিনি এই কাজ করেছেন তিনি বিজেপির সমর্থক। এই পোস্টি দেখেই তিনি লালবাজারে জানান। পুলিশের পরামর্শে তিনি সোনারপুর থানায় অভিযোগ দায়ের করেন। তাঁর আরও দাবি ছিল, তিনি তৃণমূল বলেই এইভাবে হেনস্থার শিকার হতে হচ্ছে।

আরও পড়ুন-  রাজ্যে আরও ৫ স্পেশাল অবজার্ভার, ৫ জেলার SIR কাজ পর্যবেক্ষণে IAS আধিকারিক

আরজিকর কাণ্ডে রাত দখল অভিযানের সময় এই রাজন্যার বক্তব্য ছিল, ‘আরজিকর প্রথমে যদি কেউ আওয়াজ তুলে থাকেন তিনি হলেন মমতা বন্দ্যোপাধ্যায়। প্রথম দিনই বলেছিলেন, যারা এই ঘৃণ্য কাজ অপরাধ করেছে, তাদের ফাঁসি হওয়া দরকার’।  এবার সেই রাজন্যা বিজেপিতে যোগদান করতে চলেছেন বলেই পদ্ম  সূত্রে খবর। ২০২৬ এর বিধানসভা নির্বাচনের আগে আর কত কী হয়, সেটাই এখন দেখার অপেক্ষায় রাজ্যবাসী।

দেখুন আরও খবর-

The post রাজন্যা হালদারের বিজেপিতে যোগদান আটকে গেল! নেপথ্যে কী কারণ? first appeared on KolkataTV.

The post রাজন্যা হালদারের বিজেপিতে যোগদান আটকে গেল! নেপথ্যে কী কারণ? appeared first on KolkataTV.